
Ι. 

De  carminis  Scutum  Herculis  inseripti  auctore  et  origine. 

Carmen  Scutuni  Herculis  inscriptum  ex  duabus  partibus 
compositum  est,  quarum  altera  de  Herculis  genere  agitur  (v. 
1 — 56),  altera  Herculis  cum  Cycno  pugna  narratur  (v.  57 — 480), 
cui  quidem  parti  Scuti  descriptio  inserta  est  (v.  141 — 318). 

Ac  priorem  quidem  carminis  partem  (v.  1—56)  ex  Catalogo 
Hesiodi  sumptam  esse,  ex  scholio,  cuius  fidem  nemo  unquam 
in  dubium  vocare  conatus  est,  colligi  licet1):  «Τής'Ασπίδος  ή 
αρχή  εν  τω  δ'  Κατάλογο)  φέρεται  μέχρι  στίχων  ν'  και  ς'2).  Catalogi 
autem  librum  quartum  et  Eoeas  diversa  non  fuisse  probare 
mihi  videtur  formula,  qua  incipit  carmen,  ή  οίη.  Huc  etiam 
illud  Hesychii  pertinet  «Ήοΐαι  ό  Κατάλογος  c Ησίοδου.»  Sed 
num  omnes  Catalogi  libri  idem  poema  fuerint  atque  Eoeae, 
incertum  est  propter  varias  multorum  sententias.  Id  vero 
nullo  modo  negari  potest,  versus  1 — 56  esse  Hesiodi. 

Quaeramus  nunc ,  quis  alteram  carminis  partem  scripserit 
et  totum  carmen,  ut  nunc  habemus,  composuerit. 

Atque  veterum  scriptorum  genuinum  Hesiodi  totum  carmen 
habuerunt  Megacles  Atheniensis,  Stesichorus,  ApollonmsRhodius. 
Quorum  quidem  Megacles  quis  fuerit,  prorsus  ignora*mus,  quare 
Heinrichius   et  Lennepius   Megaclidem   scribenduni   esse   cen- 


*)  cf.  Goettl.  Hesiod.  carm.  p.  92. 

2)  cf.  Edit.  Ald.  et  cod.  Rehdig.  tradunt  ν'  και  σ',  quod  quidem  iure 
in  ν'  και  ς'  convertit  Sam.  Petitus  (de  legg.  Attic.  p.  462.) 

suerunt,  quod  nomen  ex  Athenaei  libris  sumpserunt,  qui  de 
Megaclide  critico  tradit1).  Sed  res  incerta  manebit.  — 
Stesichori  quoque  nomen  a  Goettlingio  in  dubium  vocatum 
est.  Apollonius  Rhodius  Hesiodi  esse  Scutum  Herculis  colligit 
εκ  τε  του  χαρακτήρος  καΐ  εκ  του  τόν  Ίόλαον  εν  τω  Καταλόγω 
ευρίσκειν  ήνιοχουντα  ΉρακλεΓ.  Sed  quo  in  libro  haec  verba, 
qnae  scboliasta  adfert2),  scripserit,  prorsus  incertum  est. 

At  dubitavit  de  carminis  auctore  primus  Aristophanes 
grammaticus.  Cuius  quidem  dubitationem  uon  ad  totum  carmen 
pertinere,  id  quod  Goettlingius  putat,  sed  ad  alteram  tantum 
carminis  partem  verba  ετέρου  τίνος  την  'Ομηρικήν  ασπίδα  μιμή- 
σασ&αι  προαιρουμένου3)  satis  probare  mihi  videntur.  Longinus 
versum  ex  Scuto  adferens  de  auctore  carminis  dubitat,  qui 
addit:  «ειγε  c Ησίοδου  και  την  'Ασπίδα  θετέον4).»  Theodosius 
grammaticus  totum  carmen  Hesiodo  abiudicat,  quum  dicat: 
Εισί  γάρ  πολλά  ψευδεπίγραφα  των  βιβλίων,  ως  ή  '  Ασπίς  Ησιόδου, 
ήτις  ουκ  εστίν  'Ησιόδου,  αλλ1  έτερου  τινός,  ος  έχρησατο  επιγραφή 
και  ονομασία  'Ησιόδου,  ίνα  το  ποίημα  κριθή  άξιον  της  αναγνώσεως 
και  αξιοπιστίας  του  ποιητοΰ  'Ησιόδου5). 

Ex  veterum  igitur  scriptis  quuin  quis  carmen,  ut  nunc 
habemus,  conscripserit  intellegi  non  possit,  videamus  nune, 
quid  recentioris  aetatis  scriptores  de  hac  re  indicaverint.  — 
Jam  Josephus  Scaliger6)  Hesiodo  carmen  illud  abiudicavit  et 
ad  Solonis  et  Tyrtaei  tempora  retulit,  quem  quidem  secutus 
est  Heinrichius 7).  Goettlingius  Scuti  descriptionem  (v.  141—318) 
postea  ab  Alexandrino  quodam  grammatico  insertam  esse 
Herculis  cum  Cycno  pugnae  narrationi  contendit,  ita  ut  antea 
versus  140  et  318  coniuncti  fuerint.  Quod  quidem  nullo  modo 
fieri  potuisse  Godofredus  Hermannus  planius  ostendit8).  Contra 


')  XII  p.  502  E. 

2)  Goettl.  1.  1.  p.  92  et  hui.  libr.  p.  4. 

8)  Goettl.  1.  1.  p.  92. 

4)  Περί  ύψους  IX,  5. 

5)  edit.  Goettl.  p.  54,  22. 

6)  Epist.  ad  Salm.  in  Opusc.  var.  p.  466. 

7)  Prolegg.  ad  Scut.  Herc.  p.  XXVII. 

8)  Opusc.  VI,  p.  196. 


Goettlingium  Thierschius x)  Scuti  descriptionein  antiquius  carmen 
esse  putat,  cui  postea  pugnae  narratio  assuta  sit.  Rankius2) 
totum  carmen  Homero  et  Hesiodo  receutius  esse,  attamen  non 
post  XXX.  Olympiadem  conscriptum  esse  censet.  Attamen 
omnium  quos  nominavi  virorum  sententiae  in  coniecturis 
positae  sunt. 

Aliam  in  constituendo  Scuti  auctore  viam  ingressus  est 
Lennepius3),  qui  quidem  quum  digamma  in  carmine  paucis 
locis  exceptis  observatum  esse  animadvertisset ,  pro  certo 
statuendum  putavit,  Scuti  auctorein  antiquissimis  poetis  epicis 
adnumerandum  esse  et  iis  quidem,  qui  in  Boeotia  floruissent, 
id  quod  ex  eo  colligi  posse,  quod  Thebae  in  carmine  nomi- 
narentur  earumque  tutelaris  deus  Neptunus  et  quod  Boeotica 
sive  Aeolica  forma  λαγός  (ν.  302)  adhiberetur.  Quod  quidem 
recte  Lennepius  disputasse  mihi  videtur.  Sed  eundem  auctorem 
fuisse  Scuti  et  Theogoniae  et  Operum  quum  ostendere  sibi 
visus  sit,  ei  assentiri  non  possum.  Id  sane  verum  est, 
permulta  vocabula  in  Scuto  inveniri,  quae  etiam  in  Theogonia 
et  in  Operibus  adhibita  sunt.  Ipse  Lennepius  nonnulla  adfert 
exempla;  plura  contulit  Steitzius4),  cui  persuasum  est  eundem 
esse  auctorem  Scuti  et  Theogoniae  et  Operum,  Hesioduin. 
Equidem  cur  aliter  sentiam,  causas  enarrabo. 

Primum  mihi  persuadere  non  possum,  auctorem  Theogoniae 
et  Operum  (nam  duo  haec  poemata  ab  eodem  poeta,  Hesiodo, 
coDScripta  esse  libenter  concedo)  commissuram  admisisse,  quae 
est  inter  versum  56  et  57.  —  Altera,  cur  Hesiodum  non  esse 
auctorem  Scuti  contendam,  haec  est:  Constat  versus  1 — 56 
ex  Eoeis  Hesiodi  depromptos  esse,  Eoeas  autem  ab  Hesiodo 
compositas  esse  et  veteres  et  recentiores  scriptores  plerique 
coDsentiunt.  Quid?  Eoearum  auctorem  a  suo  ipsius  carmine 
initium  petivisse,  quum  aliud  carmen  scriberet,  quis  est,  qui 


*)  De  Hesiodo  p.  27. 

2)  De  Hesiodo  p.  371. 

3)  Comment.  ad  Scut.  Herc.  p.  6  sq. 

4)  De  Operum   et  Dierum  Hesiodi  compositione ,   forma  pristina  et 
interpolationibus.    Dissert.  inaug.  Gottingae  1856  p.  36. 


non  neget?  Tertia  causa  in  ipsa  altera  carminis  parte  posita 
est.  Nam  in  Herculis  cum  Cycno  pugnae  narratione  tot 
Homericae  rationis  exempla  inveniuntur,  ut  auctor  oranem  fere 
ornatum  imaginumque  copiain  ab  Homero  petivisse  videatur. 
Ipsa  Herculis  armatura  eadem  est,  quae  est  Homericorum 
heroum.  Iniino  Homerus  ipse  Herculem  non  clava  armatum 
indutumque  pelle  leonina  inducit,  sed  exstructum  armis  aereis  *). 
Recte  de  hac  re  Heinrichius2):  «In  plurimis,  inquit,  Honierus 
quoque  facem  praetulerat,  cuius  exempla  sedulo  designare 
nostri  instituti  est.»  Et  multa  illo  loco  eiusmodi  exempla 
attulit  Heinrichius,  permulta  autem  Scuti  auctorem,  quum 
ipsum  Herculis  Scutum  describeret,  ex  Homeri  carminibus 
deprompsisse  infra  videbimus. 

Ex  his,  quae  hucusque  protuli,  iacile  intellegi  potest, 
Scutum  Herculis  non  modo  non  ab  Hesiodo  compositum  esse, 
sed  etiam  recentius  esse  et  Hesiodi  genninis  carminibus  et 
Homeri.  Quid  igitur  statuendum  est  de  carminis  auctore  et 
origine?  Heinrichius  conglutinatum  esse  carmen  dicit  a 
rhapsodo  quodani,  «qui  (sic  reddit  Lennepius3)  Heinrichii  verba) 
quum  ab  alio  recitatam  Hoineri  άσπιδοποιίαν  magno  auditorum 
plausu  acceptam  animadvertisset,  inde  imitandi  studio  accensus 
simili  descriptione  celebrandum  sibi  censuerit  scutum  Herculis, 
famigeratissimi  tuni  per  Graeciam  herois,  maxinie  autem 
Thebis;  itaque  recitaverit  eam  in  ludis  in  ipsa  Thebaruni 
vicinia  institutis,  cui  commodam  rei  experiundae  occasionem 
praebuerint  ipsae  'Hotat  ad  certamina  musica  ex  inore  adhi- 
bitae,  ex  quo  integro  poemate  decerptus  locus  de  Alcmena  et 
Herculis  natalibus,  sed  non  totus,  verum  eo  tantum  perductus, 
quo  ad  fabulam  de  pugna  Herculis  cum  Cjcno  et  herois 
πανοπλίαν  splendide  exornandam  qualiscunque  transitus  esset.» 
Quae  quidem  tam  ingeniose  conscripta  sunt ,  ut  dissentiri  a 
viro  docto  prorsus  nequeat.  Quod  autem  Lennepius  ad  haec 
verba  addidit,  rhapsodum  illum  ipsum  Hesiodum  fuisse,  queni 


J)  cf.  Hom.  Odyss.  λ,  605  sq.    II.  ε,  392. 

2)  Comment.  ad  Scut.  Herc.  v.  374,  p.  211. 

3)  Comm.  ad  Scut.  Herc.  p.  8. 


πρώτον  ραψωδήσαι  traditum  esse  antiquitus1)  queinque  ipsius 
testimonio 2)  ludi  certamen  obiisse  certum  esse,  id  refutare, 
operae,  opinor,  pretium  non  est. 

Pro  certo  igitur  habuerim,  carrnen,  ut  nunc  habemus,  a 
rbapsodo  quodam  compositum  esse;  hunc  autem  versus  1 — 56, 
ut  prooemium  quasi  essent,  ex  Eoeis  Hesiodi  excerpsisse 
dubium  non  potest  esse.  Pugnae  Herculis  cum  Cycno  nar- 
rationem  ab  ipso  consarcinatore  confictam  esse  putaverim, 
qua  quidem  scuti  Herculis  descriptio,  quae  potissinmm  in  causa 
esset,  planius  exornaretur.  Multa  vero  postea  a  diasceuastis 
et  librariis  interpolata  esse,  inprimis  in  ea  parte,  qua  scuti 
imagines  depinguntur,  infra  suis  quaeque  locis  demonstrabinms. 
Quis  autem  fuerit  rbapsodus  ille,  argumenta  certa,  quibus 
probetur,  desunt.  Nam  a  Cercope  Milesio,  quem  nonnulli 
putant  Hesiodi  carmina  non  multo  ante  Pindari  aetatein  col- 
legisse3),  Scutum  Herculis  compositum  esse  prorsus  incertum 
est.  Sed  dubium  non  potest  esse,  carmen  non  multo  post 
Homeri  et  Hesiodi  tempora  ortuin  esse ,  praesertim  quum  di- 
gamma  plerisque  locis  observatum  esse  Lennepius  ostenderit, 
de  qua  re  supra  iam  diximus. 


II. 

De  ipsa  scuti  Herculis  descriptione  (v.  141—318). 

De  scuti  Herculis  descriptioDe  explicanda  quum  inter  omnes, 
qui  de  ea  disputaverunt,  mininie  idem  constet,  priusquam  id 
quod  propositum  est,  explanenms,  sententias  de  bac  re  usque 
ad  boc  tempus  a  doctissimis  viris  prolatas  paucis  perlustremus, 
ut  quousque,  quae  de  ea  quaestio  est,  processerit,  intellegamus. 

Atque   omnium  primus  in  scuti  Herculis  descriptione  ex- 


*)  Laudat  Schol.  ad  Pind.  Nem.  II. 

2)  Op.    et  Dier.   v.   654   sq.,    de    quibus    versibus    supra    iam    sen- 
tentiam  tuli. 

3)  cf.  Bitschl,  Alexandr.  Biblioth.  p.  54. 


ponenda  laudabilem  operam  posuit  Schlichtegrollius *) ;  qui 
quidem  errat,  quum  ovatam  fuisse  scuti  formam  contetiaat  ea 
opinione  ductus,  onmes  in  scuto  imagines  ita  dispositas  fuisse, 
ut  figurae  ipsae  recto  statu  spectantium  oculis  incurrerent ; 
sed  rotundam  sibi  finxisse  scuti  formam  auctorem  Scuti  infra 
videbinms.  Neque  vero  recte  id  iudicavit  Schlichtegrollius, 
poetam  omnia,  quae  describere  vellet,  ordine  disposita  in 
animo  habuisse;  qua  de  re  infra  sententiam  feremus.  Quam- 
quam  iam  animadvertit ,  nonnulla  ex  Homeri  scuti  Achillei 
descriptione  deprompta  esse  et  plures  scuti  imagines  cum 
antiquissimae  artis  monumentis  convenire.  —  Heinrichius2) 
ab  illo  ea  tantum  re  dissentit,  quod  omnes  in  scuto  imagines 
ex  sola  poeticae  descriptionis  licentia  aestimanda  esse  con- 
tendit.  —  Welckerus3)  deinde  demonstrare  conatus  est,  ple- 
rasque  scuti  imagines  ab  artis  antiquissimae  monunientis 
petitas  esse  neque  auctorein,  quum  scutum  Herculis  descri- 
beret,  certam  imaginum  formam  animo  tenuisse,  qui  nonnulla 
ab  Homero  sunipsisset  et  multa  protulisset,  quae  naturae 
prorsus  obstarent.  Imagines  ita  distribuit,  ut  draco  et  ser- 
pentes  in  media  scuti  area,  in  extrema  Oceanus  efficti  appa- 
reant,  ceterae  autem  imagines  (duodecim  nominat)  mediaui 
aream  orbiculatim  circumdedisse  videantur.  Omnes  quas  con- 
tinet  descriptio  imagines  retinuit,  quamvis  nonnulla  a  poste- 
rioribus  addita  esse  recte  suspicatus  sit.  —  Godofredus 
Hermannus4)  omnium  primus  demonstrasse  sibi  visus  est,  hanc 
descripticmem  ab  uno  poeta  profectam  non  esse,  quod  quidem 
ex  eo  intellegi  posse,  quod  nec  certus  in  enumerandis  plerisque 
ordo  esset  et  permulti  versus  repeterentur.  Coniectando  igitur 
pristinam  imaginum  formam  restituere  coepit  et  pro  certo 
habendum  esse  statuit,  duas  ab  initio  fuisse  scuti  descriptiones. 
Atque  in  media  et  ea  quidem  rotunda  area  draconem  sive 
φόβον   positum    fuisse    statuit    aut   Perseum    clavo    in    scuto 


1)  Ueber  den  Schild  des  Hercules  nach  der  Beschreibung  des  He- 
siodus.     Gotlia  1788. 

2)  Hesiodi  Scutum  Herculis.    Vratisl.  1802. 

3)  Zeitschrift  fur  alte  Kunst.     Gottingen  1818,  p.  537  sq. 

4)  Opusc.  VI,  p.  204  sq. 


affixum,  Oceanum  vero  in  utraque  descriptione  extremam  scuti 
partem  explevisse.  Ceteras  imagines  ita  distribuit,  ut  area, 
quae  cogitanda  sit  inter  mediam  et  extremam,  in  quatuor 
partes  divisa  expressas  fuisse  contendat  in  altera  descriptione 
has: 

Urbem  obsessam  :  Urbem  pacatam 
Martem  :  Minervam 
in  altera  has: 

Vitam  deorum  beatam  :  Hominum  opes. 
Lapitharum  et  Centaurorum  pugnam :  Aprorum  et  leonum  pugnam. 

Quod  quidem  quamvis  sagaciter  Hermannus  disputaverit, 
in  sola  coniectura  positum  est.  Permulta  tamen  ab  illo  recte 
diiudicata  esse  infra  videbimus,  ubi  de  singulis  plerisque 
sententiam  feremus.  —  Odofredus  Muellerus1)  deinde  contra 
Hermannum  ostendere  conatus  est,  omnia  in  scuti  descriptione 
insto  ordine  procedere  plurimasque  imagines  cum  antiquissimae 
artis  operibus  plane  congruere.  Quod  quidem  non  ubique 
valere  infra  deraonstrabimus.  Scuti  autem  superficiem  in 
multas  areas  orbiculatim  dispositas  divisit  ita,  ut  in  media 
area  draconem  cum  duodecim  serpentibus  inter  se  implicatis 
positum  fuisse  contendat,  in  proxima  pugnam  aprorum  leo- 
numque,  in  tertiae  latioris  areae  parte  superiore  Persemn  cum 
Gorgonibus,  conventum  deorum  in  inferiore,  in  dextra  Lapi- 
tharum  Centaurorumque  certamen,  portum  cum  piscatore  in 
sinistra,  in  quartae  et  eius  quidem  latissimae  areae  superiore 
parte  urbein  obsessam  cum  omnibus  belli  miseriis,  urbem 
pacatam  cum  oranibus  pacis  artibus  in  inferiore,  in  extrema 
denique  atque  ea  quidem  arctissima  area  Oceanum.  Atque 
hoc  consilio  ductus  scuti  imagines  disposuit,  ut  quae  terrorem 
adversariis  inferrent,  eas  in  superiore  parte  collocaret,  in  in- 
feriore,  quae  tranquillioris  argumenti  essent.  —  Muelleri  de 
scuti  Herculis  descriptione  sententiam  probaverunt  Kankius  et 
Lennepius. 

Equidem  illum   de    hac  difficillima   de   scuti  descriptione 


x)  Arcliaologisclie  Vindication  des  Herakles-Schildes.    Zeitschrift  fur 
Alterthumswissenshhaft.     Jahrg.  1834,  p.  882  sq_. 

quaestione  solvenda  bene  meritum  esse  baud  negaverim,  sed 
illam  imaginum  dispositionem  non  nisi  in  coniectura  positam 
esse  optimo  iure  contenderim,  quum  quomodo  siOgulae  imagines 
exceptis  media  et  extrema  distribuendae  sint,  in  ipsa  de- 
scriptione  non  inveniatur.  —  Eam,  quam  in  singulis  descri- 
bendis  distinguendisque  scuti  imaginibus  rationem  adhibuerat 
Hemiannus,  iniit  Lebrsius1).  Duas  imaginum  partes  distinxit, 
quarum  alteram  ex  ipsius  auctoris  ingenio  profectam  (v.141 — 236), 
alteram  ex  Homerica  scuti  Achillei  descriptione  depromptam 
esse  (v.  237 — 317).  Duas  autem  descriptionis  partes  ab  uno 
poeta  compositas  esse  negavit,  quod  ut  faceret  commotus  est 
eo,  quod  prioris  partis  imagines  simpliciter  ac  dilucide  de- 
scribuntur  singularumque  imaginum  descriptiones  formula  εν 
δε  incipiunt  et  id  quidem  versus  initio,  alterius  autem  partis 
imagines  baud  accurate  pinguntur  illaque  formula  deest,  imiuo 
alia  verba,  ut  επί  δε  (236),  παρά  δέ  (270)  adhibentur  et  id 
quidem  in  medio  versu.  Solam  igitur  priorem  descriptionis 
partem  genuinam  ratus  draconis  imagine  reiecta,  quae  ad 
serpentum  imaginis  imitationem  a  posteriore  quodam  scriptore 
expressa  esset,  quae  relinquuntur,  imagines  ita  distribuit,  ut 
Perseum  in  medio  positum  circumdarent  ceterae  sic,  ut  binae 
imagines  sibi  opponerentur :  Aprorum  leonunique  pugna  et 
pugna  Lapitbarum  Centaurorumque,  Mars  et  Minerva,  deorum 
chorus  et  portus.  Oceani  autem  imaginem  et  ipsam  inter 
genuinas  enumeravit.  At  serpentum  imaginem  omisit.  Ser- 
pentibus  singulas  areas  distinctas  esse  Lebrsius  putavit,  ita 
ut  verbis  κυάνεα  νώτα  (ν.  167)  idem  significaretur  atque  verbis 
κυανού  πτυχές  (ν.  143).  Quod  quidem  ex  ipsius  Lehrsii  in- 
genio  profectum  esse  luce  clarius  est.  Totam  autera  hanc 
imaginum  dispositionern  ab  auctore  Scuti  quaesitam  non  fuisse, 
illum  ipsum  concedere  putaverim.  Eo  vero  de  describendis 
distinguendisque  singulis  scuti  imaginibus  optime  nieruit,  quod 
satis  accurate  distinxit  inter  eas  imagines,  quae  ex  ipsius 
auctoris  indole  ortae  et  inter  eas,  quae  ab  Homero  petitae 


x)  In   censura  editionis   Rankianae.     Jahn's   «Neue  Jahrbucher  fur 
Philologie  und  Padagogik.»     1840.    p.  269  sq. 

sunt.  —  Eationem  in  quaestione  de  scuti  Herculis  descriptione 
solvenda  a  Lehrsio  initam  longe  amplificavit  Deitersius1)  ita, 
ut  argumenta  ex  veteruio  artis  opera  describendi  niore  peteret. 
Atque  duo  genera  distinxit,  quorum  discrimen  ita  brevissime 
significari  posse,  ut  aut  rerum  imagines  aut  ipsae  res  de- 
scriptae  esse  dicerentur.  Quo  quidem  discrimine  ad  singulas 
iraagines  explicandas  adhibito  Deitersius  non  modo  non  onmes 
scuti  imagines  ab  uno  poeta  profectas  esse  ostendit,  sed  totam 
scuti  descriptionem  ex  integris  quinque  inter  se  diversis  et  a 
diversis  poetis  confictis  descriptionibus  coniunctam  esse  de- 
monstrasse  sibi  visus  est,  has  autem  diversas  descriptiones 
ab  uno  quodam  consarcinatore  collectas  et  in  hanc,  ut  nunc 
habemus,  forinam  redactas  esse.  Quamvis  singula  pleraque 
sagaciter  et  dilucide  diiudicaverit  Deitersius,  tamen  nimiuiu 
operae  in  mutandis  reiiciendisque  versibus  consumpsisse  mihi 
videtur.  Quod  quidem  infra  videbimus,  ubi  quid  de  singulis 
quibusque  imaginibus  statuenduin  sit,  explicabimus.  Atque 
haec  quidem  hactenus.  \7ideamus  nunc,  quid  nos  ipsi  iudi- 
cemus  de  scuti  Herculis  descriptione. 

Primum  igitur  dicendum  est  de  imagine  in  media  scuti 
area  expressa.  Atque  in  hac  imagine  tam  multa  et  diversa 
cumulata  sunt,  ut  quae  pristina  imagmis  forma  fuerit,  diffi- 
cile  sit  diiudicatu.  Draco  in  medio  positus  describitur 
(v.  144 — 160),  super  quem  Eridem  volitantem  auctor  finxit; 
praeterea  in  hac  imagine  exsculpta  fuisse  feruntur  belli 
numina:  Προίωξις,  Παλίωξις,  Γ/Ομ.αδος,  Φόβος,  '  Ανοροκτασίη,  Έρις 
(iterum),  Κυδοιμος.  Quarn  quidem  imaginem  Lehrsius  haud 
genuinam  esse  contendit,  quod  multa  inutiliter  addantur  et 
nonnulla  legantur,  quae  in  serpentum  imaginis  descriptione 
repetantur;  iinmo  ad  serpentum  imaginis  imitationem  expressam 
esse  illara  putavit.  Et  revera  nonnulla  eadem  in  utraque 
imagine  verba  adhibita  invenimus :  ούτι  φατειός  (144)  et  ούτι 
φατειών  (161),  του  και  οδόντων  μεν  κ.  τ.  λ.  (146)  et  των  και 
οδόντων  μέν  κ.  τ.  λ.  (164),  integrum  praeterea  versum:  οίτινες 


χ)  De  Hesiodia  Scuti  Herculis  descriptione.  Comm.  philol.     Bonnae 
1858. 

άντιβίην  πόλεμον  Διός  υί'ί  φέροιεν  (150  et  163).  Quae  quuni  ita 
sint,  negari  non  potest,  alteram  alterius  imitatione  ortam  esse 
imaginem ;  et  serpenturu  quideni  imaginem  posterioris  aetatis 
esse  infra  videbimus,  ubi  de  illa  sententiam  feremus.  Omnes 
autem  primae  imaginis  versus  genuini  non  sunt.  Nam  versus 
156 — 159  ex  Homero1)  depromptos  esse  haud  ignoramus. 
Versibus  151 — 153  de  vera  pugna  dici  apertum  est,  quo 
etiam  verba  χαράσσουσα  κλόνον  ανδρών  (148)  pertinent  et 
versus  154  et  155 :  εν  δέ  Προΐωξις  κ.  τ.  λ.  et  ipsi  versus  ex 
Homero  petiti.  Sed  non  erat,  cur  poeta  hoc  loco  de  vera 
pugna  narraret,  quam  infra  describi  coniperiemus.  Qua  re 
statuendum  esse  mihi  videtur,  versus  154  et  155  quatuor 
Homericis  versibus  ab  interpolatore  quodam  additos  esse, 
quibus  terror  pugnae  augeretur.  Neque  vero  illud  neglegendum 
est,  versus  154,  155,  156  formula  εν  δέ  incipere,  quam  quidem 
formulam  non  nisi  in  nova  describenda  imagine  auctorem 
adhibuisse  constat•  his  autem  versibus  tres  novas  describi 
imagines  prorsus  negandum  est.  Item  versus  151 — 153  a 
lectore  quodam,  qui  de  vera  pugna  narrari  arbitraretur,  inter- 
polatos  esse  contenderim,  ita  ut  verba  κορυσσουσα  κλόνον  ανδρών 
non  de  vera  pugna  dicta  esse  putemus,  sed  addita  esse,  ut 
quasi  Eridis  epitheton  ornans  essent.  Ab  eodem  illo  inter- 
polatore  etiam  versum  160  additum  esse,  quo  terroris  imago 
planius  amplificaretur,  non  est,  cur  negemus.  Primam  igitur 
imaginem  a  versu  144  usque  ad  versum  150  genuinam,  ceteros 
auteni  versus  (151  — 160)  posterioris  aetatis  esse  pro  certo 
habeamus. 

Serpentum  imaginem  (161—167)  non  a   primae  imaginis 

auctore  conscriptam  esse  iam  diximus.     Immo  hanc  imaginem 

posteriori    tempore    compositam    esse   quum    ex    eo    intellegi 

^otest,  quod  nonnulla  repetita  sunt,  quae  supra  iam  legimus, 

im  id  haud  neglegendum  est,  versus  166  et  167  non  gram- 

atico  vinculo  inter  se  coniunctos  esse,  vocem  autem  στίγμα 

66)   adhibitam   esse,   quam  antiquiori  poesi   haud  usitatam 

Rsse    constat;    adde    molestum    ilud    έπέφαντο    ΐδείν    (166). 


Hom.  Iliad.  6,  534-537. 

Verisimillimum  igitur  mihi  videtur  esse,  huius  imaginis  de- 
scriptionein  priinae  imagini  adiunctam  esse  a  posteriore  quo- 
dani,  cuius  in  animo  Aeschyleam *)  Hippomedontis  scuti 
deseriptionem  versatam  esse  putaverim,  in  qua  Typhoeus 
centimanus  eumque  circumeuntes  serpentes  efficti  fuisse  di- 
cuntur. 

Sequitur  aprorum  et  leonum  pugna  (v.  168 — 177).  Quam 
quidem  imaginem  quum  describeret  auctor,  certe  eius  animo 
Homericam  Herculis  baltei  descriptionem  obversatam  esse 
putandum  est :  Odyss.  λ,  609  sq. : 

σμερδαλέος  δε   οί  άμφι  στηθεσσιν  άορτηρ, 

χρυσεος  ην  τελαμών  ίνα  θέσκελα  έργα  τέτυκτο 

άρκτοι  τ'  άγρο'τεροί  τε  συες  χαροποι  τε  λέοντες 

κ.  τ.   λ., 

praesertim  quuni  solo   hoc  loco  Homerus    de  Herculis   armis 

aliquid   narraverit1).     Certe   autem  huius   imaginis   descriptio 

genuina  est.  Nam  quod  primis  descriptionis  versibus  (176  et  177) 

idem  expressum  est  atque  ultimis  (168,  169),  nihil  offensionis 

habet,   quod  Scuti   auctor  hanc  descriptionem  Homero  debet. 

Attameu  versus  173   consideratione    dignus  mihi  videtur  esse 

propter  vocem  ούράμενοι.     Quod   quidem  verbum,    quod  Butt- 

mannus2)    passive    positum  esse   contendit,   hac   ratione  ad- 

hibitum    esse   a   poetis    Graecis   nullus   alius   locus    ostendit. 

Quare  Lehrsius  locum  sanare  conatus  est  ita,  ut  v.  172 — 175 

sic  contraheret,  ut  duo  tantum  efficerentur: 

ηδη  γαρ  σφιν  εκείτο  μέγας  λΐς,  άμφι  δε  κάπροι 
δοιοι  τε&νηώτες  υπό  βλοσυροΐσι  λέουσι. 
Quod  quidem  fieri  opus  noii  est,  si  cum  Hermanno  verbum 
άπουράμενοι  medium  esse  censemus,  ita  ut  non  solum  ad  apros, 
sed  etiam  ad  leonem  pertineat;  «qui,  duo  apri  et  leo,  se  in- 
vicem  interemerant.»  Recte  si  iudicavimus,  post  vocem  δοιοι 
comma  interponatur  necesse  est :  δοιοι,  άπουράμενοι  ψυχάς,  κατά 
δε   κ.  τ.   λ. 


*)  Aprorum  leonumque  pugnae  apud  Homerum  nonnullis  aliis  locis 
leguntur,  ut  II.  ε,  782  sq.  η,  256  sq.  [x,  413  sq. 
2)  Lexilog.  I,  p.  76. 

Videamus  nunc,  quid  de  Lapitharum  contra  Centauros 
pugnae  imagine  nobis  statuendum  sit  (v.  178—190).  Atque 
huius  quidem  imaginis  argumentum  neque  ab  Homero  petitum 
neque  ex  ipsius  auctoris  indole  ortum  est,  sed  ex  artis  operum 
notitia  fluxit.  Unum  igitur  ex  illis  artis  monumentis  auctoris 
animo  obversatum  est,  quod  ipse  viderat.  Cuius  rei  satis 
certum  argumentum  nobis  praebet  ingens  amphora  a  Frangoisio 
anno  1844  Clusii  reperta1),  in  cuius  collo  Centaurorum  contra 
Lapithas  pugna  picta  est  eodem  fere  modo,  quo  in  scuto 
Herculis  imaginem  effictam  fuisse  auctor  narrat.  Huc  accedit, 
quod  illius  amphorae  figuris  eadem  fere  nomina  adscripta 
sunt,  quae  in  nostra  descriptione  enumerantur.  Eiusmodi 
autem  vascula  iam  antiquissimis  temporibus  facta  esse  arca 
Cypseli2)  et  thronus  Apollinis  Amyclaei3)  certo  testimonio 
sunt.  At  ab  Horaero  nomina  illa  petivit  auctor  Scuti.  Fateor, 
eum  nonnulla  ex  illius  carminibus  sumere  potuisse.  Sed 
Lapitharum  tantum  perpauca  nomina  cum  Homericis4)  con- 
veniunt;  Centaurorum  antem  fere  omnia  Homero  ignota  sunt. 
Atque  etiam  ex  eo  colligendum  est,  artis  monumenta  Scuti 
auctorem  imitatum  esse,  quum  illam  imaginem  describeret, 
quod  personas  ipsas  argenteas,  anrea  autem  eorum  arma  fuisse 
auctor  narrat.  Nam  ea  ratione  antiquissimis  temporibus  istius 
modi  monumenta  facta  esse  Gerhardus  ostendit5).  —  Jam  de 
imaginis  pristina  forma  pauca  dicere  liceat.     Versum  182: 

Θησέα  τ'  Αιγείδην,  Ιπιεικελον  άβανάτοισιν 
etiam  in  Homeri  II.  α,  265  legimus,  ubi  Lapitharum  nonnulli 
nominantur.  Quare  quispiam  coniecerit,  auctorem  Scuti  istum 
versum  ab  Homero  sumpsisse.  Immo  bunc  ipsum  versum  e 
Scuti  descriptione  illuc  translatum  esse  recte  mihi  iudicasse 
Wolfius  videtur,  quem  secuti  sunt  Heynius  et  Spitznerus. 
Versum  183: 

άργυρεο^  χρυσεια  περί  χρο'ί"  τευχε1  έχοντες 


x)  Gerhard,  Archaologische  Zeitung  VIII,  tab.  23,  24. 

2)  Paus.  V,  19,  2. 

3)  Paus.  III,  18,  7. 

4)  II.  a,  262  sq. 

5)  Etruskische  Vasenbilder,  tab.  13. 

Ruhnkenius  spurium  noniinavit  propter  versum  188: 

άργυρεοι,  χρυσε'ας  έλάτας  εν  χερσίν  έχοντες 
idernque  visum  est  Gaisfordio,  Heinricbio,  Dindorfio.  Attamen 
scholiastae  omnes  illum  versum  ut  genuinnm  agnoverunt. 
Quapropter  quamvis  baud  negem  ex  duorum  versuum  simili- 
tudine  colligi  posse,  alterum  ad  alterius  imitationem  com- 
positum  esse,  tamen  illum  pro  genuino  habeo.  Nam  non  erat, 
cur  auctor  in  describendis  Centauris  eorumque  armis  raateriam 
nominaret,  in  Lapitbarum  autem  iinagine  exponenda  omitteret. 
Huc  accedit,  quod  in  eiusmodi  descriptionibus  similes  inter 
se  versus  repeti  posse  permulti  loci  Homerici  testificantur. 
Versum  186: 

"Αρκτον  τ'  Ουρειόν  τε  μελαγχαίτην  τε  Μιμαντα 
Deitersius  ita  immutanduni  esse  censuit,  ut  μελαγχαίτης,  quem 
Ceutanrum  appellat  Diodorus  Siculus  (IV,  12),  nomen  proprium 
sit,  pro  voce  autem  «Μιμαντα,»  qui  inter  Centauros  neque  in 
artis  monunientis  ueque  apud  poetas  numeratur,  aliud  nomen 
substituatur.  Sed  quod  suspicatus  est,  aut  τ1  νΑγριόν  τε  aut 
τέ  Λυχόν  τε  aut  τ'  Έλατο  ν  τε  scribendum  esse,  mera  coniectura 
est.  Quare  verba  μελαγχαίτην  τε  Μίμαντα  retineo,  ita  ut  με- 
λαγχαίτην  voci  Μίμαντα  adiunctuni  esse  putem  quasi  epitbeton 
ornans,  praesertim  quum  haec  ipsa  lectio  in  omnibus,  qui  de 
Scuto  Herculis  cxstant,  libris  inveniatur.  Idem  autem  epi- 
tbeton  Nesso  quoque  Centauro  conveniens  ducit  Sopbocles1). 
Neque  vero  illud  probare  possum,  quod  Deitersius  contra 
librorum  fidem  versum  181  reiiciendum  censuit,  ut  totidem 
Lapithas  retineret,  quot  Centauros.  Praeterea  cur  totidem 
versibus  de  Lapitbis,  quot  de  Centauris,  narrasse  auctorem 
putaverit,  nibil  causae  invenio. 

Martis  imago  sequitur  (191 — 196)  eique  respondens  imago 
Minervae  (197 — 200).  Quas  quidem  duas  imagines  ad  pugnam 
Lapitbarum  et  Centaurorum  pertinere,  ita  ut  Mars  in  Cen- 
taurorum  partibus,  in  partibus  Lapitbarum  Minerva  appa- 
ruerit,  Schlicbtegrollio 2)  placuit,  quem  secuti  sunt  Welckerus 3) 


*)  Trachin.  857. 

2)  1.  1.  p.  61. 

3)  1.  1.  p.  577. 

et  Muellerus1).  Lehrsius2)  contra  peculiares  habendas  esse 
lias  imagines  propter  verba  Ι'ν  δε  ν.  191  et  ν.  197  adhibita 
recte  censuit.  Iam  si  quaeramus ,  unde  petitae  sint  harum 
imaginum  descriptiones ,  Scuti  auctorem  eas  Homericorum 
verborum  recordationi  debere  ostendemus.  Nam  in  ipsa  scuti 
Achillei  descriptione 3)  Mars  et  Minerva  nominantur  et  id 
quidem  in  pugnae  de  obsidenda  urbe  descriptione.  Praeterea 
coniunctos  habemus  Martem  et  Minervam  II.  δ,  439;  ε,  430, 
ν.  358.  Martem  autem  eiusque  comites,  qui  in  nostra  imagine 
nominantur  Λεΐμο'ς  τε  Φόβος  τε,  eosdem  invenimus  II.  ρ,  119  sq.: 
καί  ρ'  ίππους  κέλετο  Δεΐμόν  τε  Φοβον  τε 
ζενγνυμεν,  αυτός  ("Αρης)  δ' ε  ντε'  εδυσατο  παμφανόωντα. 
Quae  autem  de  Minervae  armis  dicuntur,  eadem  copiosius 
enarrata  legimus  II.  ε,  738  sq.  Huc  accedit,  quod  utriusque 
descriptionis  omnia  fere  verba  ad  Homeri  imitationem  ex- 
pressa  sunt,  de  qua  re  Deitersius  accuratius  disputavit4). 
Quod  attinet  ad  formam,  qua  descriptae  sunt  duae  imagines, 
certe  verba  πρυλέεσσικελεύων(193)ώςειζωουςέναρίζων(194)  ιέμενοι 
πόλεμον  καταδυμεναι  ανδρών  (196)?  επί  δ'  ωχετο  φυλοπιν  αίνην 
(200),  quae  quidem  omnia  ad  pugnam  pertinent,  suspecta 
videri  possunt,  praesertim  quum  verae  pugnae  ne  mentio 
quidem  fiat.  Sed  haec  omnia  ea  ratione  dicta  esse  conten- 
derim,  qua  Eridem  κορυσσουσαν  χλόνον  ανδρών  (148)  nominatam 
esse  supra  demonstravimus. 

Postquam  inde  a  versu  144  usque  ad  versum  200  terribiles 
imagines  descripsit  auctor,  a  Martis  et  Miuervae,  belli  numinum, 
imaginum  descriptione  satis  commode  transit  ad  iucundam 
imaginem  deorum  saltantium  chori  (201—206).  Cuius  quidem 
descriptionis  forniam  haud  genuinam  esse  primo  obtutu  in- 
tellegimus.     Nam  verbis 

θεών  δ'   εδος  αγνός  ^Ολυμπος* 

εν  δ'άγορή,  περί  ο'ολ^ος  άπεφιτος  έστεφάνωτο 

αθανάτων  εν  άγώνι 


J)  1.  1.  ρ.  622. 

2)  1.  1.  ρ.  272. 

3)  II.  6,  516. 

4)  1.  1.  ρ.  19,  not.  57. 

totam   imaginem   prorsus   divelli   satis   apparet.     Quare  Her- 

mannus  versum  202  post  versum  206  scribendum  et  cum  se- 

quenti    portus    imagine    coniungendum    esse    censuit,    ita   ut 

versu  202   et  versibus  207 — 215  una  humanarum  fortunarum 

imago  efficeretur.     De  quo  quidem  niihi  non  liquet.     Nam  fac, 

versum   202  et  versum  207  ab  auctore  ipso    coniunctos  esse, 

ut  placet  Hermanno,  unam  tamen   imaginem  illis  versibus  ab 

auctore    descriptani    esse    negabis,    quod    et   versus    202    et 

versus   207,    qui   eum   sequitur,  verbis   εν  δε   incipiunt,   quae 

quidem  verba   ab    auctore   non   nisi   in  nova  quoque  imagine 

describenda  adhibita  efSse  constat.     Verba  autem  αθανάτων  εν 

άγώνι  (205)  ex  versu  201:  εν  δ'ήν  αθάνατων  ίερος  χορός  repetita 

esse  quis  est  qui  non  videat?     Atque  etiam  verba  θεών  δ'εδος 

άγνος  νΟλυμπος ,  in   quibus  Heinrichius   iam  haerebat ,   ita  ut 

contra  librorum  fidem  pro  άγνος  scriberet  άγνυτ'  (quod  Guyetus 

in  φγνυτ'  converterat) ,   interpolata   esse  mihi   videntur,  prae- 

sertim  quum  neque  cum  iis,  quae  praecedunt,  neque  cum  iis, 

quae  sequuntur,   coniungi  possint.     Quapropter  illa  verba  re- 

iicienda  sunt,  ita  ut  verba  χρυσεήβ  φόρμ,ιγγι  (203)  statim  con- 

iungenda  sint  cum  verbis  θεοί  δ'έξήρχον  άοιδής  (205)  sic: 

203:   χρυσείη   φόρμ,ιγγι•   (205)  θεοί  δ'έξήρχον  άοιδης 

206 :  Μουσαι  κ.  τ.  λ. 

Argumentum  huius  imaginis  unde  petitum  sit,  nunc  liceat 

paucis    enarrare.     Atque    in    antiquissimis    artis    nionumentis 

Apollineni   et  Musas   cantantes   effictas  esse  haud  ignoranms, 

ut  in  arca  Cypseli1),  deorum  tainen  saltationem  nusquam  ex- 

pressam  invenimus.     Quid   igitur?     Homerum  nonne  imitatus 

est  auctor?     Homerus   scilicet  in  scuti  Achillei   descriptione 

circa  puerum  canentem  ceteros  saltantes  inducit  sic: 

τοισιν  δ'   εν   μ,έσσοισι  πάϊς  φόρμ,ιγγι  λιγεήβ 

ιμερόεν  κιθάριζε*  λίνον  δ'   ύπο  καλόν  άειδεν 

λεπταλέη  φωνή*  τοί  δε  ρησσοντες  άμ,αρτη 

μ,ολπ^  τ'   ιυγμφ  τε  ποσΐ  σκαίροντες  επο^το. 

Quos    quidem    versus   auctorem   respexisse,    quum    istam 

imaginem   describeret,    ex    eo    colligi    potest,    quod   uterque 

scriptor  eadem  fere  verba  (φόρμιγγι,  ιμερόεν,  κιθάριζε,  λεπταλέ^ 


L)  Paus.  V,  18,  21. 

φωνή,  λιγυ  μελπομέναις)  adhibuit.  Deos  autem  quum  saltantes 
induceret,  id  quod  in  hynino  ad  Apollinem  (182—206)  nar- 
ratur,  animo  videtur  tenuisse1). 

Venio  ad  explicandam  imaginem,  qua  portus  cum  delphinis 
aliisque  piscibus  describitur,  in  cuius  ripa  piscator  cum  iaculo 
sedet ;  quam  quidem  statim  vides  confectam  esse  ad  imitationem 
Homericorum  verborum,  quae  leguntur  II.  φ,  22  sq. : 
ώς  δ'  υπό   δελφίνος  μεγακη'τεος  ΐχθυες  άλλοι 
φεύγοντες  πιμπλασι  μυχούς   λιμένος  εύο'ρμου 
δειδιο'τες*   μάλα  γαρ  τε  κατεσθίει  ο  ν  κε  λάβησιν, 
sed  ita,  ut  id  quod  de  piscatore  dictum  est,  ab  imitatore  ipso 
additum  esse  videatur,  nisi  forte  putes,  eum  in  animo  habuisse, 
quae  leguntur  in  Homeri  II.  π,  406  sq. : 

έλκε  δε  δουρός  ελών  υπέρ  αντυγος,   ώς  οτε  τις  φως 
πέτρη  επι  προβλήτι  καθήμενος,   ιερόν  ιχθύν 
εκ  πόντοιο  θυραζε  λίνφ  και  ηνοπι  χαλκψ 
κ.  τ.   λ. 
Quod  Deitersius  contendit,  versus  213 — 215  subditos  esse 
ab  aliquo  multo  posterioris  aetatis  poeta,  ab  illo  prorsus  dis- 
sentio,  praesertim  quum  argumenta,  quae  attulit,   satis  levia 
esse  mihi  videantur.     Nam  quod  apud  Antiphanem  comicum2) 
versus  quidam  iisdem  verbis  ιχθυ'σιν  άμφίβληστρον  incipit,  quibus 
versus  215,  idcirco  putare  Deitersium,  versum  ad  Antiplianis 
verborum  imitationem  conscriptum  esse  a  posteriore  quodam, 
est,   quod   mirere.     Praeterea    cur  dativum  ίχθυ'σιν  (215)  mo- 
lestissimum   esse   Deitersio   placuerit,   non  intellego.     Versus 
autem  211  et  212  posteriore  tempore  additos  esse  contenderiin 
a    lectore    quodam ,    qui    imaginis    descriptionem    amplificare 
vellet.     Quod  quidem  satis  probare  mihi  videntur  repetitiones 
molestissimae  hae :  v.  209 :  κλυζομένω  ΐκελος  et  ν.  211 :  νηχομένοις 
ίκελοι,  ν.   210:   δέλφινες  τη   και  τη   ιθυνεον   ιχθυάοντες  et  ν.  212: 
δέλφινες  έφοίτων  (solus  Diaconus  scribit  έθοίνων)  ελλοπας  ιχθύς. 


x)  Pindar.  Olymp.  XVI,  11  sq. : 

06  δε  γαρ  θεοί  σεμναν  χαρίτων  άτερ 
κοιρανέοισιν  χορούς  ούτε  δαΐτας•  κ.  τ.  λ. 

2)  Fragm.  109  edit.  Meineke. 

Sed  quum  lectio  εφοίτων  (ν.  212)  in  omnibus,  qui  de  Scuto 
Hercnlis  exstant,  libris  tradita  sit,  recte  Deitersius  pro  ίθυνεον 
(210)  substituisse  mihi  videtur  εφοίτων.  Item  loco  verborum 
δέλφινες  τη  και  τη  (210)  ab  initio  verba  άργυρεοι  δέλφινες  posita 
fuisse  ille  recte  iudicavit,  ita  ut  versus  210  talis  efficiatur: 
άργυρεοι  δέλφινες   εφοίτων   ιχ&υάοντες. 

Genuinam  igitur  imaginem  habemus  versibus  207,  208, 
209,  210  (illa  ratione  mutata),  213,  214,  215  expressam. 

Sequitur  Persei  festinantis  eumque  persequentium  Gorgonum 
imago,  quam  quum  describeret  auctor,  artis  monumenta,  quae 
ipse  vidisset,  ei  in  animo  versata  esse  et  Muellerus1)  et 
Deitersius2)  certis  argumentis  demonstraverunt ,  quibus  gra- 
viora  addere  non  possim.  Attamen  de  diiudicanda  huius 
imaginis  descriptione  alii  aliter  senserunt.  Atque  omnium 
maxime  haeserunt  docti  homines  in  versibus  217 — 219.  Quos 
quidem  versus  Schlichtegrollius  haud  inepte  ita  explicavit,  ut 
corpus  Persei  quamvis  exstans  cuui  scuto  cohaesisse  putet, 
pedes  autem  a  clipeo  liberos  fuisse  ut  in  opere  anaglypho. 
Hermannus  Perseum  clava  ad  scuti  fundum  affixuni  fuisse 
censet.  Rectissime  autem  Muellerus  de  ea  re  mihi  videtur 
iudicasse,  qui  illis  verbis  auctorem  inirum  opus  a  Vulcano 
factum  dicere  voluisse  censuit,  quod  humanus  artifex  perficere 
non  posset,  et  ob  eam  ipsam  causam  v.  219  Vulcani  ipsius 
mentionem  factam  esse.  Huic  eniui  verborum  explicationi 
verba  ό  δ'  ώστε  νο'ημ'  έποτατο  (222)  prorsus  conveniunt. 
Quamquam  haec  ipsa  verba,  quia  Persei  amictus  descriptioni 
inconcinne  inserta  sunt,  in  dubium  vocari  possunt.  Sed  uncis 
includenda  esse  haec  verba  censeo,  ita  ut  quasi  extra  imaginis 
descriptionem  posita  esse  videantur,  ideoque  descriptio  Persei 
amictus  non  vere  intermittatur.  Quod  vero  Deitersius  reiectis 
versibus  217 — 219  genuinam  imaginem  quatuor  versibus  ter- 
minatam  fuisse  ostendere  sibi  visus  est  his: 

216   εν  δ'ήν  ήϋκόμ,ου   Δανάης  τέκος,   ιππο'τα  Περσεύς. 
220  χρύσεος*   άμφι  δε  ποσσιν   εχε  πτεροεντα  πέδιλα. 


Χ)  1.  1.  ρ.  625. 
2)  1.  1.  ρ.  25  sq. 

221  ωμοισιν    δε  μιν  άμφί  μελάνδετον   άορ   εκείτο 

222  χάλκεον   εκ  τελαμώνος  *   δ   δ'   ώστε  νο'ημ'   έποτατο, 
cetera  autem  inde  a  versu  224  (άμφί  δε  κ.  τ.  λ.),  (versum  enim 
223  et  verbum  Γοργούς  (228)  eiecit)   usque   ad  finem  v.  228, 
quem  ita  scribendum  esse  statuit: 

επτατο  δέ-  σπευδοντι  και  έρριγοντι  έοικώς, 
ex  altera  imaginis  recensione,  quam  hanc  fuisse  vult: 
216  εν  δ'ήν  Ύ^ϋχόμοο  Δανάης  τάχος,  ιππο'τα  Περσεύς 
χρυσεος  (220)  *  άμφι  δέ  μιν  (224)  κ.  τ.  λ. 
usque  ad  finem  versus  228  genuinae  imaginis  descriptioni 
adsuta  esse,  equidem  cur  istud  probem,  non  babeo.  Immo 
versus  216 — 228  genuinos  habeo  nec  quidquam  immutandum 
censeo  nisi  αύτος  δέ  (228)  in  αύτδς  μεν  propter  τα!  δέ  (229). 
De  versu  autem  229  dubitari  potest  propter  productam  primam 
syllabam  vocis  Δαναίδης.  Sed  quum  huiusmodi  alia  exempla 
et  ea  quidem  imprimis  ex  Homero  petere  liceat,  ut  II.  β,  337: 
άγοράασ&ε,  ε,  763 :  άποδίωμαι,  ε,  46 :  άπονέεσθαι,  alia,  auctorem 
de  industria  illam  syllabam  produxisse  putandum  est.  Aliter 
autem  statuendum  est  de  Grorgonum  descriptione.  Verba  enim 
επί  δέ  χλωρού  (231)  usque  ad  verba  οξέα  και  λιγέως  (233) 
statim  vides  ab  imaginis  descriptione  prorsus  discrepare. 
Quare  cum  Bernhardyo  illa  reiicienda  esse  censeo.  Atque 
etiain  ea,  quae  inde  a  verbis  Ιπι  δέ  ζώνησι  (233)  usque  ad 
versum  236  de  draconibus  dicuntur,  a  posteriore  quodam,  qui 
imaginis  terrorem  augere  vellet,  adsuta  esse  contenderim, 
praesertim  quum  Gorgones  dracones  in  zonis  habentes  non 
nisi  hoc  loco  inveniantur.  Huc  adde,  quod  verba  επί  δέ  saepius 
repetita  sunt  (231,  233,  236)  et  vox  άπηωρευντο  (234)  desuinpta 
est  ex  versu  225,  ubi  legitur  κατηωρευντο.  Eorum  igitur,  quae 
de  Grorgonibus  proferuntur,  haec  tantum  genuina  retinemus: 

229  τ  αϊ  δέ  μετ1   αύτδν 

230  Γοργόνες   απλητοι  και  ου  φαταί  έρρώοντο 

231  ίέμεναι  μαπέειν  (236)   επί  δέ  δείνοισι  κ.  τ.   λ. 

Iam  si  quaeramus,  cur  hanc  Persei  Gorgonumque  imaginem, 
cuius  neque  cum  praecedenti  neque  cum  sequenti  imagine 
ulla  coniunctio  est,  ceteris  inseruit  auctor,  Heinricbium  haud 
incallide  iudicasse  putaverim,  quum  contenderet,  Persei  ima- 
ginem  inter  ceteras  scuti  imagines  numeratam  esse  ab  auctore, 

qua  Herculis  genus  celebraretur,  cuius  proavus  Perseus  esset. 
Et  re  vera  huius  rei  exempla  ab  aliis  petere  licet.  Sic 
Apollonius  Rhodius1)  Iasonis  laenae  Pkrixum  cum  ariete  in- 
textum  fuisse  narrat  propter  generis  cognationem.  Gravissimum 
autem  istius  rei  argumentum  praebet  Vergilii  clipei  Aeneae 
descriptio,  in  qua  ad  Aeneae  stirpem  splendidissime  cele- 
brandam  Roraanoruni  historiae  haud  levissima  momenta  inde 
a  Romuli  et  Remi  natalitiis  usque  ad  Augusti  post  Actiacam 
pugnam  triumphum  exsculpta  enarrantur.  In  Homerica  vero 
scuti  Achillei  descriptione  huiusmodi  res  non  inveniuntur  neque 
Persei  imago  cum  ulla  Homerica  comparari  potest,  nisi  forte 
coniicias,  Scuti  Herculis  auctorem  Homericorum  verborum, 
quae  leguntur  II.  β,  443 :  της  εκατόν  θύσανοι  τταγχρυσεοι  ήερέ- 
θονται  recordatum  esse,  quum  scriberet  ν.  225: 

θύσανοι  δε   κατηωρευντο   φαεινοί  χρυσειοι. 

Imaginum,  quas  hucusque  consideravinms,  unamquamque 
formula  εν  δέ  incipere  et  id  quidem  versus  initio  vidimus, 
Quae  quidem  regula  inde  a  versu  236  non  iam  adhibita  est, 
immo  duarum  urbium  quae  sequuntur  imaginum  altera  verbis 
έπι  δέ  (236),  παρά  δε  (270)  altera  inchoatur;  adde  huc,  quod 
omnia  fere  quae  sequuntur,  quamvis  ex  Homeri  scuti  Achillei 
accurata  descriptione  deprompta  sint,  minus  diligenter  descripta 
sunt.  Cuius  quidem  rei  causa  inde  peteuda  esse  mihi  videtur, 
quod  ad  ea,  quae  de  Homericis  sumpsit,  nonnulla  ex  suo 
ipsius  ingenio  addidit  ordinemque  imaginum  Homericarum 
prorsus  immutavit. 

Primum  igitur  consideremus  urbis  obsessae  imaginem 
(236  —  270),  quae  quidem  eo  maxime  differt  ab  Homerica 
pngna  de  obsidenda  urbe,  quod  Homerus  causis,  quibus  com- 
moti  sint  duo  exercitus,  ut  pugnam  inirent,  allatis  totam  de- 
scriptionem  temporis  decursu  aliquo  ad  finem  producit,  auctor 
autem  Scuti  Herculis  statim  ab  initio  in  pugnam  nos  inducit 
et  illis,  quae  ab  Homero  petiit,  multa  et  ea  quidem  sine  certo 
ordine  addit,  quibus  quam  maximi  belli  terrores  efficiantur. 
Atque  ad  Homericorum  verborum  imitationem  expressa  sunt, 


I,  763. 

quae  leguntur  ν.  237—248,  sed  ita  ut  quatuor  versibus 
(237 — 240)  quomodo  pugnatum  sit,  enarretur,  quod  quidem 
ab  Homero  multo  copiosius  exponitur,  contra  de  clamantibus 
mulieribus  senibusque  precantibus  octo  versibus  (241 — 248) 
ea  reddantur,  quae  Homerus  duobus  versibus  (514  et  515) 
comprehendit.  Ex  qua  quidem  comparatione  iam  intellegis, 
male  iniitatum  esse  Scuti  auctorem  Homericam  descriptionem. 
In  versu  autem  245  iure  baeremus  propter  varias  librorum 
lectiones;  nam  codex  Parisinus  habet:  γήρα  τε  μέμαρται, 
editiones  Aldina  et  Iuntina:  γήρας  τ'  έμέμαρπτον,  ceteri  libri: 
γήρας  τε  μέμαρπον.  Atque  Herniamms  scribit  γήρας  τε  μεμάρπει 
=  ους  τε  γήρας  μεμάρπει.  Qoettlingius  coniicit:  γήρα  τ'  έμε- 
μαρπτο,  ut  schema  Boeoticum  quod  appellat  adhibitum  esse 
putet,  de  qua  quidem  re  incerta  quaestio  est.  Lennepius 
traditam  lectionem  retinet:  γήρα'ς  τε  μέμαρπον,  quae  verba 
interpretatur  haud  male  «qui  senectutem  attigerunt.»  Equidem 
lectionem:  γήρας  τ'  έμέμαρπτον,  quae  invenitur  in  editionibus 
Aldina  et  Iuntina,  retinuerim.  Item  de  imaginis  initio  dubi- 
tare  licet.  Nam  certe  mirum  est,  quod  super  Gorgonum  ca- 
pitibus  pugna  committi  dicitur,  praesertim  quum,  in  qua  scuti 
parte  illae  expressae  fuerint,  nihil  proferatur.  Aliter  hanc 
cum  Persei  imagine  coniunctam  fuisse  quispiani  coniecerit. 
Quae  autem  fuerit  ista  coniunctio,  pro  certo  dici  non  potest, 
quoniam  ex  libris,  quomodo  haec  difficultas  tolli  possit,  nihil 
petere  licet.  Praeterea  verba  χάλκεον  οξύ  βο'ων  (243)  suspecta 
videntur,  quare  cum  Hermanno  χαλκε'ων  exciso  commate  post 
πύργων  scribendum  esse  censeo. 

Iam  si  de  altera  imaginis  parte  (248 — 270),  qua  de  belli 
numinibus  in  pugna  praesentibus  agitur,  iudicium  feramus, 
omnium,  quae  in  ea  leguntur,  nihil  apud  Homerum  inveninms, 
nisi  forte  existimes,  Κηρών  descriptionem  ab  illo  petitam  esse, 
qui  tamen  de  una  tantum  Κήρι  loquitur  (535  —  538)  et  id 
quidem  satis  dilucide  et  commode,  immo  taiii  multa  et  inter 
se  diversa  sic  inconcinne  coniuncta  esse  intellegemus ,  ut 
quaenam  genuina  sint  dictu  sit  difficillimum.  Atque  in  Κηρών 
descriptione  quum  haerere  possimus,  quod  ea  non  statim  post 
occisorum  hominum  commemorationem  posita  est,  id  quod 
fieri  videmus  apud  Homerum  534  sq.: 

Βάλλον  ο'   αλλήλους   χαλκηρεσιν    έγχείτβσιν 

εν  ο'  νΕρις,  εν  οε  Κυδοιμος  όμ,ίλεον,  εν  δ1  δλοή  Κηρ.  κ.  τ.  λ., 
tum  δήριν  έχον  (251)  post  μάχη  ν  έχον  et  πίπτοντα  (253)  post 
ϊππτόντων  (251)  non  commode  repetita  sunt.  Huc  accedit, 
quod  v.  255  Tartari  mentio  fit,  ita  ut  idem  significet  quod 
Hades,  quod  quidem  fieri  non  posse  Heinrichius  planius 
ostendit1).  Praeterea  verba  Τάρταρον  ες  κρυόενθ1  post  verba 
ψοχήν  δ'  Άνδοσδε  καθίει2)  prorsus  ornitti  posse  luce  clarius  est. 
Gravissimum  vero,  quo  probetur,  iure  dubitari  posse  de  Κηρών 
descriptione,  argumentuin  praebent  singulares  formae  μεμάρποι3) 
(253)  et  βάλλε  (254)  adbibitae  inter  plurales  ιεντο  (251)  et 
άρέα^ντο  (255).  Genuinam  igitur  Κηρών  descriptionem  cur 
habeam,  non  intellego.  Neque  vero  aliter  iudicandum  est  de 
Parcarum  descriptione  (258  —  260).  Cuius  rei  argumentum 
inde  petere  licet,  quod  versus  258  cum  eo  qui  praecedit  versu 
grammatico  vinculo  coniunctus  non  est;  quapropter  nonnulli 
interpretes  tres  de  Parcis  versus  (258 — 260)  interpolatos  esse 
censuerant,  ita  ut  versus  261  —  263  Κηρών  descriptioni  ad- 
iungendi  essent.  Quod  quidem  mibi  non  liquet,  praesertim 
qimni  verba  άαφί  ενί  φωτι  μάχη  ν  δοιαεΓαν  εθεντο  quasi  e  Par- 
carum  propria  natura  prodeant,  quamvis  mirum  videri  possit, 
Parcas  secum  pugnantes  dici,  quae  ab  aliis  poetis  concordes 
vocantur4).  Sed  is,  qui  bas  deas  in  pugna  praesentes  fecit, 
certe  non  concordes  eas  inducere  debuit;  adde,  quod  non  nisi 
hoc  loco  illae  in  bello  praesentes  introductae  sunt.  Praeter 
ea,  quae  dixi,  in  forma,  qua  Parcarum  imago  descripta  est, 
offendere  possumus.  Nam  vox  όφησσων  (258)  nisi  hoc  loco 
nunquam  invenitur,  verba  antem  μάχην  δριμ,εΐ/χν  ε&εντο  ex  versu 
412  sumpta  esse  videntur,  qui  versus  certe  genuinus  habendus 


x)  1.  1.  praefat.  p.  LIX. 

2)  Sic  pro  vulgari  ψυχτ  δ'  Αϊδόσδε  κατεϊεν  cum  Hermanno  scribendum 
esse  putarem,  si  versum  retinerem,  praesertim  quum  nonnullae  editiones 
hanc  lectionem  praebeant.     At  fornia  κατεΐεν  non  nisi  hoc  loco  invenitur. 

3)  ov  δε  πρώτον  γε  [χεμάρποι  cum  Deitersio  scribendum  esse  censeo 
cf.  Deit.  1.  1.  p.  37  not.  92. 

4)  Vergil.  Eclog.  IV,  47: 

Concordes  stabili  fatorum  numine  Parcae. 


24 

est.  Praeterea  versus  263  et  propter  coniuncta  verba  όνυχας 
χείρας  τε  θρασείας  et  propter  vocem  ισώσαντο,  quae  explican 
non  potest,  spurius  habendus  est.  Κηρών  igitur  Parcarumque 
descriptiones  interpolatas  esse  constat  neque  ab  eodem  scriptore 
genuinae  imagini  adiunctas  esse  negaverim  propter  rerum 
similitudinem. 

Achlyis  vero  (quo  vocabulo  imaginem  significari  recte 
ostendit  Deitersius  collectis  nonnullis  ex  Homero  exemplis1) 
descriptio  Κηρών  Parcaruinque  descriptioni  adsuta  mihi  videtur 
esse  ab  interpolatore,  qua  lectori  quam  maximum  belli  taedium 
et  fastidium  moveretur.  Nam  quum  tam  multa  Achlyis  epitheta 
et  ea  quidem  deterrima  (έπΓσμυγέρη,  αινη',  χλωρή,  άΰσταλέη, 
λιμφ  καταπεπτηυΐα,  γουνοπαχής)  suspecta  videntur,  tum  maxime 
offendimus  in  versu  267: 

της  εν  μεν  ρινών  μυζαι  ρέον, 
quae  quidem  verba  Scuti  auctore  prorsus  indigna  esse  propter 
turpissimam  verborum  obscoenitatem,  dubium  non  potest  esse; 
huc  adde,  quod  etiam  veteres  iam  in  iis  haeserunt2).  Item 
iure  reprehendit  istum  versum  Lessingius3).  Goettlingius  vero 
pergraviter  vituperandus  est,  qui  quum  illum  versum  retinere 
vellet,  eum  bene  convenire  verbis  δάκρυσι  μυδαλέη  (270)  cen- 
suit  dicens:  «Iis,  qui  vehementer  lacrimas  effundunt,  nares 
quoque  huraere  solent4).»  Nam  non  modo  non  commode  sor- 
didis  imaginibus  postremo  lacrimae  adduntur,  sed  ne  cohaerent 
quidein  verba  δάκρυσι  μυδαλέη  cum  praecedentibus ,  quum 
grammaticum  ullum  vinculum  desit.  Achlyis  vero  imaginem 
non  ab  eodem  compositam  esse,  quem  Κηρών  Parcarumque 
descriptiones  adseruisse  nobis  visum  est,  ex  iis,  quae  dixi, 
satis  intellegi  posse  putaverim.  Genuinam  igitur  urbis  obsessae 
imaginem  retinuinms  versus  tantum  236 — 248  couiprehendentem, 
quos  ad  Homericorum  verborum  imitationem  conscriptos  esse 
demonstravinms. 


x)  1.  1.  p.  37  not.  94. 

2)  cf.  Longin.  Περί  ΰψους  IX.,  26. 

3)  Laokoon. 

4)  1.  1.  p.  117  not.  ad  huiic  locum. 

Pacatae  urbis  imago  sequitur  (270 — 313),  in  qua  descri- 
berida  Scuti  auctorem  imitatorem  Homeri  fuisse  supra  iam 
diximus.  Sed  Homerus  simpliciter  et  distincte,  quae  in  urbe 
pacata  accidunt,  exponit:  altera  enim  parte  nuptias  describit 
suniina  hilaritate  celebratas,  altera  populum  in  forum  con- 
vocatnni  inducit,  ubi  de  duorum  civium  litibus  a  senibus  iu- 
dicium  feratur,  quorum  qui  optime  iudicaverit,  ei  duo  talenta 
tradantur.  Contra  in  scuti  Herculis  pacatae  urbis  descriptione 
quum  item  ut  in  alterius  urbis  descriptione  nonnullaexHomericae 
pacatae  urbis  imagine  sumpta,  cetera  autem  partim  ex  aliarum 
scuti  Achillei  imaginum  descriptionibus  petita  partim  ab  Homero 
alieua  sint,  tam  variis  imaginibus  exornata  est,  ut  quomodo 
singulae  partes  ad  unam  imaginem  coniungendae  sint,  quaestio 
sit  difficillima.  Huc  accedit,  quod  Homerus  ea  sola  narrat, 
quae  in  urbe  ipsa  accidunt,  in  seuti  Herculis  autem  imagine 
et  quae  intra  urbem  et  quae  extra  finnt  describuntur.  Sed 
iam  singula  videamus.  Atque  ex  Homeri  urbis  pacatae 
descriptione  auctor  Scuti  solam  priorem  partem,  qua  nuptiae 
describuntur,  deprompsit,  id  quod  ex  ipsis  plerisque  verbis  ab 
utroque  scriptore  adbibitis   satis  probari  potest.     Sic  v.  274: 

ηγοντ'   άνδρι  γυναΓκα,  πολύς  δ'   υμ,έναιος  δρώρει 
simillimus  est  Homerico  (493): 

ήγίνεον  avcx  «στυ,  πολύς  δ'   ύμ,έναιος  δρώρει. 

In  versu  275  leguntur:  αιθομ-ένων  δαίδων,  et  apud  Homerum: 
δαίδων  υπο  λαμπομ,ενάων,  iteni  φόρμιγγες  (280)  et  apud  Homerum 
(492).  Ιη  qua  quidem  nuptiarum  descriptione  id  animadver- 
tendum  est,  quod  χοροί  (277)  et  χορον  (280)  repetita  sunt  ex 
versu  272  et  versibus  278  et  279  idem  exprimitur,  quod 
verbis  πολύς  δ'  δμέναιος  δρώρει  (274).  Huic  ab  Homero  petitae 
imagini  additur  brevis  commissationis  narratio  (281 — 284), 
quae  quidem  satis  suspecta  videri  potest.  Nam  primo  obtutu 
offendis  in  versuuui  282  et  283  similitudine  nec  non  in  versu 
283  propter  verba  υπ'  αύλητηρι  ex  verbis  υπ  αύλου  (281)  re- 
petita;  buc  accedit,  quod  verbum  κωμάζειν  (281)  apud  epicos 
antiquae  aetatis  poetas  non   invenitur1).     Quapropter  versus 


*)  cf.  Heinr.  praefat.  ad  Scut.  Herc.  p.  LIX. 

281,  282,  283  additos  esse  contenderim  a  posteriore  quodam, 
qui  nuptiarum  imaginem  augere  vellet,  nec  negaverim  eundem 
ipsum  versus  277—280  composuisse.     Nam  iure  de  iis  dubitari 
potest,  quod  χοροί  (277)  et  χορόν  (280)  repetita  esse  videntur 
ex  versu   272   et  versibus  278   et   279   idem   expressum  est 
atque  verbis  πολύς  δ'  ύμέναιος  όρώρει.     Huc  adde,  quod  verba 
πρόσί}'   εκιον  ν.    277    et   ν.   284   leguntur.      Neque  vero   illud 
neglegendum  est,  υπο  in  versu  281  cum  genetivo,  in  versibus 
autem   282   et   283    cum   dativo   coniunctum   esse.     Versuum 
igitur  270 — 285  genuinos  esse  contenderim  tantum  270—276 
et  284  et  285,  ita  ut  nuptiarum  descriptio  sic  finiatur: 
276:  χερσίν  ενι  δμώων*  τα!  δ'   άγλαί-fl  τε&αλυΐαι 
284:  προσί}'   εκιον  πασαν  δέ  πο'λιν  θαλίαι  τε 
285 :   άγλαΐαι  τ1   ειχον.   κ.  τ.   λ. 

Quae  quidem  haad  male  inter  se  coniuncta  esse  statim 
vides.  At  verba  πασαν  δέ  πόλιν  θαλίαι  τε  χοροί  τε  (284)  άγλαίαι 
τ'  εΤχον  (285)  ηοη  commode  dicuntur  post  verba  το!  δ'  άνδρες 
εν  άγλαίαις  τε  χοροΤς  τε  (272).  At  ea  de  causa  hoc  loco  posita 
sunt,  ut  oppositio  efficeretur  inter  ea,  quae  intra  urbem  acci- 
derent,  et  inter  ea,  quae  extra  fierent.  Atque  quae  v.  286  de 
equitatu  dicuntur,  certe  posterioris  temporis  sunt,  praesertim 
quum  nisi  hoc  loco  ab  antiquae  aetatis  poetarum  nullo  veteres 
equitare,  inimo  curribus  vehi  solitos  esse  tradatur.  Quapropter 
hunc  versum  reiiciendum  esse  puto,  ita  ut  versus  287  statiru 
sequatur  versum  285.  Nam  verba  οί  δ'  άροτηρες  omitti  possunt 
propter  ipsam  vocem  ηρεικον  (287). 

Quae  inde  a  versu  287  usque  ad  versum  301  describuntur 
imagines  segetis,  messis,  vindemiae,  ex  Homeri  scuti  Achillei 
descriptione  depromptae  sunt,  ubi  tamen  unaquaeque  earum 
propriam  imaginem  efficit  (segetis  imago  541 — 549,  messis 
550 — 560,  vindemiae  561  —  572).  Segetis  igitur  et  messis 
imagines  in  hac  quoque  descriptione  accurate  redduntur  ple- 
risque  ipsis  verbis  ab  Homero  petitis.  Vindemiae  autem  de- 
scriptioni  multa  posteriore  tempore  adsuta  esse  inter  doctos 
homines  dubitatio  est  nulla.  Quapropter  versus  296  —  300 
recte  uncis  inclusisse  mihi  videntur  propter  multas  et  eas 
quidem  ineptas  repetitiones.  Ad  quos  quidem  versus  equidem 
etiam  versum  295  adiunctum  velim  propter  vocem  βριβομένων 

repetitam  ex  versu  290  et  propter  huius  ipsius  verbi  aliam 
alio  loco  constructionem ,  ita  ut  versibus  293  et  294  statim 
adserendus  sit  versus  301  sic: 

293:  οι  δ1  αυτ'  ες  ταλάρους  έφόρευν  υπο  τρυγητήρων 
294:  λευκούς  και  μ,έλανας  βότρυας  μεγάλων  άπο  ορχων. 
301:  οιγε  μεν  έτράπεον  κ.  τ.  λ. 
Quae  inde  a  versu  301  usque  ad  versum  313  narrantur,  ab 
Homero  prorsus  aliena  sunt:  versibus  301  et  302  (ot  δ'  εμάγοντο 
πυξ  τε  και  έλκηδο'ν)  luctatio  et  pugilatus  describuntur,  versibus 
302  —  304  venatio,  versibus  305  —  313  curruum  certamen. 
Atque  haec  omnia  commode  vindemiae  descriptioni  addita  esse, 
quod  ipsa  vindemiae  lascinia  pugilandi  luctandique  occasionem 
dare  posset  et  leporum  venatio  in  ipsum  vindemiae  tempus 
incideret,  Lennepius  contendit1).  Quod  quidem  mihi  non  liquet. 
Nam  fac  luctationem  et  pugilatum  decere  vindemiam,  ve- 
nationem  tamen  nullo  modo  cum  vindemia  cohaerere  posse 
concedes.  An  putas  veteres  auctumno  tantum  feras  agitare 
solitos  esse?  Neque  vero  Welckerus 2)  recte  iudicavit,  segetis, 
messis,  vindemiae,  pugilatus  luctationisque  et  venationis  cur- 
ruumque  certaminis  imaginibus  quatuor  anni  tempora  significari. 
Segetem  scilicet  ad  vernum  tempus,  ad  aestivum  messem, 
vindemiam  ad  auctuninum  pertinere  posse  haud  nego.  Sed 
sola  hieme  veteres  luctandi  pugilandique  studio  et  venationi, 
nedum  curruuui  certamini  deditos  fuisse  non  est,  unde  argu- 
meutum  petam,  quo  probetur.  Immo  ut  quam  maxime  pa- 
catae  urbis  imago  amplificaretur,  illa  oblectamenta ,  quae  in 
otio  fervere  scimus,  illis  ad  Homericorum  verborum  imitationem 
expressis  imaginibus  adnexa  esse  contenderim  et  ea  quidem 
sine  certo  ordine.  Nam  pugilatus  et  luctatio  et  curruum  cer- 
tamen,  quae  omnia  inter  se  simillima  sunt,  concinne  inter  se 
coniungenda  erant,  ita  ut  venatio  in  fine  imaginis  poneretur. 
Atque  etiam  in  eo  offendimus,  quod  curruum  certamen  copiosius 
enarratur,  pugilatus  autem  et  luctationis  singulis  tantum  verbis 
mentio  fit. 


x)  Comment.  ad  Hesiod.  Scut.  p.  84. 
2)  1.  1.  p.  578  sq. 

Iam  quum  tam  multas  et  inter  se  diversas  res  in  pacatae 
urbis  imagine  cumulatas  esse  viderimus,  ab  udo  eodemque 
poeta  ista  omnia  conscripta  esse  vix  concedere  possumus, 
praesertim  quum  permulta  prorsus  incommode  dicta  nec  satis 
concinne  coniuncta  esse  demonstraverinms.  Quare  contendere 
ausim,  genuinam  urbis  pacatae  descriptionem  ab  initio  multo 
breviorem  fuisse  nec  negem  ab  ipso  illo  interpolatore  ampli- 
ficatam  esse,  quem  Κηρών  Parcarumque  descriptiones  obsessae 
urbis  imagini  adnexuisse  supra  nobis  visum  est.  Verisimillimum 
igitur  inihi  videtur  esse,  eam  solam  partem  ab  ipso  Scuti 
auctore  conscriptam  esse,  quam  ex  Homerica  scuti  Achillei 
descriptione  sumptam  esse  ostendimus,  ita  ut  de  ntriusque 
urbis  descriptione  idem  statuatur.  —  Quae  quidem  si  recte 
disputata  sunt,  quomodo  genuinae  urbium  descriptiones  con- 
iunctae  fuerint,  ut  statuamus  relinquitur.  Verba  igitur  παρά 
δ'  εύ'πυργος  πόλις  ανδρών  (270)  statim  coniungenda  sunt  cum 
verbis  δειδιο'τες*  τοί  δ'  αύτε  μάχην  έχον  (248).  Haec  autem 
omnia  verba  non  ita  coniungi  possunt,  ut  unus  tantum  versus 
efficiatur.  Quapropter  praesertim  quum  verba  τοί  δ'  αύτε 
μάχην  έχον  idcirco  omitti  possint,  quod  αι  δε  μετ'  αυτούς  κ.  τ.  λ. 
reiecta  sunt,  ita  scribere  ausim,  ut  voci  δειδιο'τες  adverbio 
δεινον  (quae  vox  ab  interpolatore  propter  vocem  δεινωποί  (250) 
facile  neglegi  poterat)  addito  hunc  versum  efficiam: 
δεινον  δειδιότες  *  παρά  δ'   εύ'πυργος  πολις  ανδρών. 

Restat,  ut  de  omnium  postrema  Oceani  imagine  pauca  dicam. 

Quam  quidem  Homero  deberi  certum  est.     Sed  Homerus  bre- 

viter   et   distincte   Oceani   imaginem   describit   formula    εν   δέ 

ut  in  ceteris  imaginibus  describendis  adhibita:  v.  607  et  608: 

Έν  δ'   έτίθει  ποταμοιο   μέγα  σθένος  Ώκεονοιο, 

άντυγα  πάρ  πυμάτην   σάκεος  πύκα  ποιητοΐο. 

Contra  qui  Herculis  scuti  marginem  circumdedisse  dicitur 
Oceani  descriptio  prorsus  incommode  aucta  esse  mihi  videtur 
olorum  canentium  descriptione.  Quare  coniicere  ausim,  ge- 
nuinain  imaginis  descriptionem  unum  tantum  versum  314: 

άμφι  δ'   ίτυν   ρέεν  'Ωκεανός  πληθοντι  έοικώς 
comprebendisse.      Verba   enim   παν    δε    συνείχε    σάκος    πολυδαί- 
δαλον   (315)   omitti   posse   satis   apparet,   quod   iis  idem  fere 
dictum  est  atque  verbis  άμφι  δ'  ίτυν  ρέεν.  Versus  igitur  315—317 

ab  eodem  interpolatore  genuino  versui  314  additos  esse  con- 
tenderim,  quein  duarum  urbium  descriptiones  amplificasse  supra 
suspicati  sumus.  Quod  autem  imaginis  descriptio  verbis  άμ,φΐ 
δε  iucipit,  non  est,  cur  id  nobis  offensioni  sit,  praesertim  quuni 
inde  a  versu  236  auctorem  iam  a  certa  formula  εν  δε  de- 
cessisse  haud  ignoremus. 

Haec  oinnia,  quae  protuli,  si  recte  disputata  sunt,  Herculis 
scuti  undecim  imaginum  descriptionem  genuinam  accepimus 
harum : 

I.  Draconis  (144—150); 
II.  Aprorum  leonumque  pugnae  (168 — 177); 

III.  Lapitharum  et  Centaurorum  pugnae  (178 — 190); 

IV.  Martis  (191—196); 
V.  Minervae  (197—200); 

VI.  Deorum  saltantium  chori  (201 — 206)  exceptis  scilicet 
iis,  quae  inde  a  verbis  θεών  ο    εδος  (204)  usque  ad 
verba  αθανάτων  εν  άγώνι  (205)  leguntur; 
VII.  Portus  (207—210  et  213—215); 

VIII.  Persei   festinantis   eunique   persequentium   Grorgonum 
(216—231); 
IX.  Urbis  obsessae  (236-248); 

X.  Urbis  pacatae  (270—276  et  284— 285  et  287—294); 
XI.  Oceani  (314). 

Has  igitur  omnes  imagines  ab  eodem  rhapsodo  confectas 
esse  putandum  est,  queni  totum  carmen  Scutum  Herculis  in- 
scriptum  composuisse  supra  suspicati  sumus,  ea  autem,  quae 
reiicienda  esse  ostendimus,  posteriore  tempore  genuinae  de- 
scriptioni  addita  esse,  quibus  singulae  imagines  amplificarentur. 
Rhapsodum  autem  quum  illas  imagines  describeret  Homeri 
scuti  Achillei  descriptionem  imitatum  esse  ab  eoque  multa 
petivisse,  satis  ut  opinor  demonstratum  est.  Immo  Scuti 
Herculis  imaginum  numerus  fere  congruit  cum  Homerico;  nam 
ab  Homero  decem  imagines  clescribuntur,  in  scuti  Herculis 
descriptione  undecim  enumerantur.  Id  vero  constat,  multo 
aptius  et  accuratius  scutum  Acbillis  descriptum  esse,  quam 
Herculis. 

